વન વિભાગ ના સૂત્રો માંથી મળતી વિગત પ્રમાણે સિંહોના બ્‍લડ અને સ્‍વેપનાં નમૂના લેવાનો પ્રથમ તબક્કો પુરો થઇ ગયા બાદ બીજો તબક્કો શરૂ કરવા માં આવ્‍યો છે જયારે પ્રથમ તબક્કામાં દલખાણિયા રેન્‍જનાં રોણિયા વિસ્‍તારને ‘એપી સેન્‍ટર માનીને તેની આસપાસનાં પાંચ કિલોમીટર વિસ્‍તારમાં રહેતા હડાલા , ગઢિયા , પાતળા અને ખાંભા તુલસીશ્‍યામ રેન્‍જ નાની ધારી પાસે આવન જાવન કરતાં સિંહોના નમૂના લેવામાં આવ્‍યા હતા. એક અંદાજ પ્રમાણે,16 સિંહોનાં નમૂના લેવાયા હતા બાદ બે દિવસ થી ધારી ગીર પૂર્વ માં બીજા તબક્કામાં ખાંભા તુલસીશ્‍યામ રેન્‍જના પીપળવા , ભાણીયા , કોદિયા , ધૂંધવાણા સહિત વિસ્‍તાર માં કુલ 9 સિંહો ના રેસ્‍ક્‍યુ કરી નમૂના લેવામાં આવ્‍યા છે.આ નમૂનાઓ પુના, ઉત્તરપ્રદેશ અને ગાંધીનગર ખાતે આવેલી લેબમાં અલગ-અલગ રોગની ચકાસણી માટે મોકલવામાં આવ્‍યા છે.